Pozlatitev je le površinska obdelava nakita, in sicer nanos dodatnega materiala na osnovo, v tem primeru srebro. Tako kot druge površinske obdelave je tudi ta občutljiva na vse mehanske poškodbe. Še posebej občutljivi so prstani in zapestnice. Zavedati se moramo, da pozlatitev ni večna in da s časom pride do obrabe in/ali krušenja, luščenja. Ker gre za mikronske nanose, lahko pride do bledenja barve, pri debelejših nanosih pa do luščenja. Ker je tovrstna obdelava površinska, je tudi njena trajnost omejena. Zaščitimo jo lahko samo tako, da nakit pri delu, pri katerem bi bil bolj izpostavljen mehanskim stikom s tršimi predmeti, odložimo in pospravimo.